प्रेमी के साथ पकड़ी गई नाबालिग, दाेनाें काे अर्द्धनग्न घुमाते हुए थाने तक ले गए ग्रामीण

प्रेमी और नाबालिग को घूमाते ग्रामीण।

दुमका. सरैयाहाट थाना क्षेत्र के एक गांव में ग्रामीणों ने एक नाबालिग और उसके बालिग प्रेमी काे पकड़ा और फिर अर्धनग्न अवस्था में पैदल घुमाते हुए थाना लेकर आए। इतना ही नहीं ग्रामीणों ने दोनों का वीडियो बनाया अाैर फिर उसे वायरल कर दिया। ग्रामीणाें ने दाेनाें काे बुधवार काे ही पकड़ा था। 12 घंटे तक नाबालिग के घर में ही प्रेमी को बंधक बनाकर रखा गया। पुलिस ने गुरुवार काे पोक्सो एक्ट के तहत गिरफ्तार कर प्रेमी काे जेल भेज दिया, जबकि नाबालिग काे मेडिकल जांच एवं 164 के तहत बयान के लिए दुमका लाया गया। बता दें कि पुलिस के हवाले करने से पहले 12 घंटे पहले तक नाबालिग के घर में ही युवक को भी बंधक बनाकर रखा गया। रात को पुलिस इसलिए नहीं बुलाया गया क्योंकि घर में बारात आयी थी।

शादी का प्रलोभन देकर छह माह से कर रहा था यौन शोषण

नाबालिग की बड़ी बहन की बुधवार को बारात आने वाली थी। निमंत्रण पर बगल के गांव का युवक भी आया था। देर रात युवक नाबालिग के साथ आपत्तिजनक स्थिति में पकड़ा गया। जब दाेनाें काे सरेअाम अर्धनग्न घुमाया जा रहा था ताे ग्रामीणों के साथ गांव की कुछ महिलाएं भी शामिल थीं। नाबालिग ने थाना में पुलिस को बताया कि आरोपी करीब छह माह से शादी का प्रलोभन देकर यौन शोषण कर रहा था। बुधवार की रात बड़ी बहन का शादी समारोह चल रहा था। जिसमें आरोपी भी आया था। एक तरफ शादी समारोह में घर के सभी लोग व्यस्त थे। आरोपी नाबालिग को बहला फुसलाकर बगल के ईख खेत में ले गया एवं दुष्कर्म किया। जब शादी करने का जिद की तो इंकार कर दिया। हल्ला मचाने पर ग्रामीण दौड़कर खेत की तरफ आए और पकड़कर ले गए। रात भर घर में बांधकर रखा। बहन की बारात विदा होने के बाद दोनों को अर्धनग्न अवस्था में थाना लेकर आए। पिता ने किसी भी तरह का विरोध नहीं किया। क्योंकि समाज के लाेग सबको गांव से बाहर जाने की धमकी दे रहे थे।

क्या कहते हैं एसपी

दुमका के एसपी वाईएस रमेश का कहना है कि नाबालिग से यौन शोषण के आरोप में पोक्सो एक्ट के तहत प्राथमिकी दर्ज कर आरोपी को जेल भेज दिया गया है। अर्धनग्न अवस्था में दोनों को थाने लाने की बात सामने आ रही है। वीडियो भी वायरल किया गया। जरमुंडी एसडीपीओ अनिमेष नथानी मामले की जांच कर रहे हैं। वीडियो वायरल करने वालों की पहचान कर उनके खिलाफ कड़ी कार्रवाई की जाएगी।